TEAMG ดี ไม่ควรมองข้าม
คุณค่าบริษัท ภาพรวมผลประกอบการในช่วงปี 2562 ที่ผ่านมาขอ …
22 ก.พ. 2563

คุณค่าบริษัท
ภาพรวมผลประกอบการในช่วงปี 2562 ที่ผ่านมาของบริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ประกาศออกมายังสดใส แม้ว่าจะเป็นการเพียงทรงตัว…แต่ก็สามารถทำกำไรดีกว่าเมื่อเทียบกับช่วงเดียวกันของปีก่อน
โดยผลการดำเนินงานงบปี 2562 สิ้นสุดวันที่ 31 ธันวาคม 2562 บริษัทมีรายได้รวมขยับขึ้นมาอยู่ที่ 1,846.13 ล้านบาท จากงวดเดียวกันของปีก่อน 1,666.51 ล้านบาท เป็นผลจากรายได้จากการให้บริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 115.69 ล้านบาท หรือ 0.17 บาทต่อหุ้น จากงวดเดียวกันของปีก่อนมีกำไร 113.53 ล้านบาท หรือ 0.19 บาทต่อหุ้น
นอกจากนี้บริษัทประกาศจ่ายปันผลจากกำไรสุทธิของบริษัทตามงบการเงินเฉพาะกิจการสำหรับงวดหกเดือนตั้งแต่วันที่ 1 กรกฎาคม 2562 ถึงวันที่ 31 ธันวาคม 2562 การจ่ายเงินปันผลดังกล่าวเป็นไปตามนโยบายการจ่ายเงินปันผล และข้อบังคับของบริษัทเป็นเงินสดในอัตรา 0.06 บาท กำหนดขึ้นเครื่องหมาย XD วันที่ 27 เม.ย. 2563 และกำหนดจ่ายเงินปันผลในวันที่ 20 พ.ค. 2563
ส่วนในปี 2563 กำไรเติบโตหลังไม่มีค่าใช้จ่ายพนักงานในปี 2562 ที่ได้รับผลกระทบจากค่าใช้จ่ายพนักงานตามกฎหมาย ส่งผลให้กำไรสุทธิทรงตัว (ถูกชดเชยด้วยการได้เคลมงานคืนบางส่วน) อีกทั้งในปี 2563 นักวิเคราะห์มองว่าจะกลับมาเป็นระดับปกติและกำไรสุทธิเพิ่มขึ้น 42.90% จากปีก่อน
เนื่องจาก Backlog ยังอยู่ระดับสูงอยู่ที่ 3.8 พันล้านบาท รวมงานใหญ่รถไฟฟ้า 3 สนามบินไว้แล้ว ถือว่าอยู่ในระดับสูงเมื่อเทียบกับรายได้ต่อปีระดับ 1.8-2.0 พันล้านบาท นอกจากนี้บริษัทยังมุ่งหารายได้ทางอื่นและงานในต่างประเทศเพิ่มขึ้น
ที่สำคัญหุ้นซื้อขายที่ในระดับ P/E ต่ำ อยู่ที่ปีนี้เพียง 9.6 เท่า ในขณะที่การเติบโตยังมีโอกาสเกิดขึ้นจากสัดส่วนรายได้จากภาครัฐที่สูง ช่วยลดความเสี่ยงจากภาคเอกชนจากความผันผวนของเศรษฐกิจ โดยคาดว่ายิ่งเศรษฐกิจไทยมีความเสี่ยงของภาคเอกชนสูง บริษัทจะยิ่งได้ประโยชน์จากการลงทุนภาครัฐที่จะต้องเร่งตัวขึ้นในช่วงต่อจากนี้
ดังนั้นทาง บล.ดีบีเอส วิคเคอร์ส คงคำแนะนำ “ซื้อ” ประเมินมูลค่าพื้นฐานปี 2563 เท่ากับ 3.15 บาท/หุ้น
…
ผู้ถือหุ้นรายใหญ่
รายชื่อกรรมการ